**MUDP’s 1-sides projektskabelon.** Udfyld skabelonen. Den må max fylde én side med Calibri, punkt 11, men de enkelte afsnits størrelse er underordnet. Send den til [ecoinnovation@mst.dk](mailto:ecoinnovation@mst.dk)

|  |
| --- |
| **Projekt titel:** |
| **Projekttype (sæt X**): **Udvikling/fuldskala-demonstration/forskning\_\_\_\_\_\_ eller Netværk\_\_\_\_\_\_\_\_\_** |
| **Projektets formål** |
| **Hvad er den teknologiske nyhedsværdi i projektet?** |
| **Beskriv miljøeffekterne og hvordan går projektet over lovens krav (hvis der søges om investeringsstøtte)** |
| **Beskriv projektets forventede resultater, erhvervspotentiale og kommende ”aftagere” af miljøteknologien** |
| **Beskriv projektets faser (facts i form af arbejdspakker eller beskrivelse af projektets hovedfaser)** |
| **Hvem bliver projektleder og hvem er de involverede partnere (facts)?** |
| **Hvad bliver projektets forventede samlede budget, hvor meget tilskud søger i, hvad bliver projektperioden (facts)?** |
| **Kontaktperson til denne projektbeskrivelse:**  **Navn: \_\_\_\_\_\_\_\_\_\_\_\_\_\_\_\_\_ e-mail:\_\_\_\_\_\_\_\_\_\_\_\_\_\_\_\_\_\_\_\_\_\_ Telefon nr.:\_\_\_\_\_\_\_\_\_\_\_** |

# Inspiration til pitch om fyrtårnsprojekter

Indsendelse af ”one pager” og deltagelse i pitch-møde er frivilligt, og er ***ikke*** en forudsætning for at indsende en ansøgning om fyrtårnsprojekt i 2020 til Miljøteknologisk Udviklings- og Demonstrationsprogram (MUDP).

Der er 10 minutter til rådighed til jeres pitch (fremlæggelse), og der en mulighed for at vise slides. I vil pitche foran relevante medarbejdere fra MUDP-sekretariatet og evt. relevante fagpersoner fra Miljøstyrelsen. I forlængelse af de 10 minutter er der yderligere 20 minutter til tilbagemelding på jeres projektidé samt spørgsmål til sekretariatet.   
Nedenstående spørgsmål kan inspirere til, hvad I kan komme ind på i pitchen:

* Hvordan har jeres projektide format til at udvikle sig til et pejlemærke for fremtidens miljøindsats?
* Hvordan vil danske producenter af miljøteknologi, kunne bruge jeres fyrtårnsprojekt som et udstillingsvindue for deres løsninger.
* Hvad er jeres plan for at resultatet af jeres projekt kan fungere videre uden offentlig støtte efter at støtten fra MUDP er brugt?
* Hvad er den teknologiske nyhedsværdi?
* Hvilke væsentlige miljøudfordringer kan projektet være med til at løse?
* Hvilke konkrete miljøeffekter og evt. indirekte miljøeffekter forventes det at komme?
* Hvordan går projektet ud over gældende miljølovgivning i Danmark og i EU?
* Hvem er målgruppen for projektet?
* Hvordan vurderer I erhvervspotentialet?
* Hvem forestiller I jer skal deltage i projektet; som anlægsejer, som hovedansøger, som medansøger og evt. som underleverandør af teknologi og viden?
* Hvem skal omsætte projektresultaterne til en kommerciel succes?
* Hvor skal fyrtårnsprojektet placeres?
* Hvad er det forventede budget; for det samlede projekt og for den del af projektet som I kan søge om støtte til?
* Hvor stort et tilskud forventer i at søge MUDP om?
* Har I eller forventer I, at søge om støtte fra andre tilskudsordninger?

Generelt skal et fyrtårnsprojekt have format til at være pejlemærke for fremtidens investeringer i et bedre miljø. Det skal kunne være en platform for at udstille det fremmeste danske miljøteknologivirksomheder kan levere. Tilskuddet til fyrtårnsprojektet kan bygge oven på i forvejen planlagte investeringer, idet tilskuddet skal give tilskyndelse til, at det samlede anlæg repræsenterer noget unikt i indsatsen for et bedre miljø. Der kan kun ydes tilskud til den del af anlægsinvesteringerne, der giver en miljøbeskyttelse, der går ud over danske miljøkrav og EU-regler.

Der lægges særligt vægt på, at projekter, der modtager tilskud:

* Bidrager til at udvikle, teste, etablere og demonstrere ny lovende miljøteknologi, der er klar til implementering
* Har særlig demonstrationsværdi både i Danmark og udlandet f.eks. ved at have en særlig nyhedsværdi, en innovativ miljøteknologisk løsning og bidrage til miljøforbedringer på prioriterede områder
* Forventes at demonstrere den etablerede løsning i en længere periode efter projektafslutning
* Bidrager med løsninger på områder, hvor der er stort potentiale for beskæftigelse og eksport

Tilskud til projekter kan søges af private og offentlige virksomheder, private personer, selvejende institutioner, offentlige og private forskningsinstitutioner, brancheorganisationer og lignende organisationer, foreninger samt grupper eller sammenslutninger af ovennævnte aktører.

Læs mere om tilskudsprocenter, projekttyper o.lign. på [www.ecoinnovation.dk](http://www.ecoinnovation.dk), se under: ***Søger du tilskud under MUDP?***